Frank Duff

Frank DUFF (baptonomo: Francis Michael; naskiĝinta la  en Dublino, mortinta samloke la ) estis irlanda oficisto kaj fondinto de la romkatolika organizaĵo Maria Legio.

Biografio
Estante la unua de sep infanoj de John Duff kaj Susan Laetitia Freehill"Frank Duff" - ĉe: catholicexchange.com, majo 2018 li frekventis la jezuita Belvedere-kolegion en Dublino. Post transloĝiĝo en alian kvartalon, Frank lernantis ĉe la renomiĝinta Blackrock-kolegio."Famous Past Students" - ĉe la lerneja paĝaro. La finekzameniĝojn li trapasis superbrile.Andreas Seidl: "Duff, Frank" - ĉe: Biographisch-Bibliographisches Kirchenlexikon,, vol. 36, kol. 320–337, konkrete kol. 321. De 1908 li deĵoris en la ministerio pri agrikulturo, pli malfrue en la tiu pri financoj. En 1921/22 li estis (mallongan tempon) privata sekretario de la provizora registrarestro Michael Collins. En 1913, Duff iĝis ano de la karitata Societo Vincentana. Jam tiam li helpis al surstrate vivantoj. En 1915 li ekmebris en la tria ordeno de la karmelanoj. De 1914 ĝismorte li frekventis ĉiutage sanktan meson. 

Gravis por lia spirita vivo ankaŭ la legado de la libro True Devotion to Mary de Louis-Marie Grignion de Montfort. En la 7-a de septembro 1921 li fondis kun sia konfesprenanto Michael Toher karitatan societon, kiu de 1925 nomiĝis latinlingve Legio Mariae. En 1931 li havis la honoron prezenti la fruktodonan societan laboron al lia papa moŝto Pio la 11-a okaze de privata aŭdienco. 

En 1934 li petis maldungon fare de la ministerio por povi tute dediĉi sin al la legia movado. En 1941 li kun kelkaj aliaj legianoj fondis ekumenisman branĉon Mercier Society por antaŭenigi dialogon kun la protestantoj; sed ĝi malfondiĝas post kelkaj jaroj. En 1965, Duff estis invitita partopreni la Duan Vatikanan koncilion en rolo de konsilanto. 

En 1998 la dublina ĉefepiskopo Desmond Connell startigis proceson por lia beatigo.<ref>[https://www.irishtimes.com/news/duff-tribunal-established-1.125241 "Duff tribunal established] - ĉe: Irish Times, 17.1.1998</ref> 

 Verkoj (elekto)  
 Baptism of Fire. Bombay 1961 
 Mary shall reign. Dublin 1961 
 Victory through Mary. Dublin 1981.  
 Virgo Praedicanda. Dublin 1967
 The Woman of Genesis. Dublin 1976 
 Can We Be Saints? - represo 1998

 Literaturo 
 Hilde Firtel: Ein Leben für Christus. Frank Duff und die Legion Mariens. EOS-Verlag, St. Ottilien 1983, ISBN 3-88096-156-5.
 Anna Coreth: Frank Duff und die Legion Mariens. Katholische Akademie, Wien 1982.
 Adelheid Liechtenstein: Frank Duff. Maria Roggendorf 1982.
 Bede McGregor: Frank Duff und die Legion Mariens. Legion Mariens, Senatus Frankfurt 2001.
 Robert Bradshaw: Frank Duff. Gründer der Legion Mariens. Jugendverein für christlich katholische Werte, Maria Roggendorf 1994.
 Anni Cech: ...und du erneuerst das Antlitz der Erde. Mutter Teresa und Frank Duff. Einheit im Geist. Finola Kennedy: Frank Duff. A Life Story.'' London 2011, ISBN 978-1-4411-6747-7. 

 Eksteraj ligiloj 

ampleksa biografio (angle)
 etbiografio  (germane) 
Notoj

Kategorio:Irlandanoj
Kategorio:Irlandaj verkistoj
Kategorio:Anglalingvaj verkistoj
Kategorio:Oficistoj
Kategorio:Katolikaj verkistoj
Kategorio:Dublinanoj 
Kategorio:Naskiĝintoj en 1889
Kategorio:Mortintoj en 1980
Kategorio:Servistoj de Dio
kategorio:Maria Legio